štítna žľaza a kotvičník
Dobrý deň užívam L-Tryroxin 50 Berlin - Chémie. Chcem sa spýtať či môžem piť aj čaj z kotvičnika zemneho. Za odpoveď ďakujem s pozdravom
Dobrý deň.
Ďakujeme za Vašu otázku.
Kotvičník zemný alebo Tribulus terrestris má množstvo pozitívnych účinkov na ľudské telo. Okrem iného má vplyv na hormonálny systém, pričom bolo pozorované taktiež ovplyvnenie činnosti štítnej žľazy. Vzhľadom na aktuálne prebiehajúcu liečbu, ktorá je pod dohľadom endokrinológa, odporúčam konzultovať vhodnosť pitia čaju s obsahom kotvičníka predovšetkým s ním. Samovoľné užívanie akýchkoľvek prípravkov, ktoré by mohli ovplyvniť výsledok liečby, sa neodporúča. Lekár by následne nedokázal adekvátne posúdiť efektivitu nastavenej terapie.
Prajem pekný zvyšok dňa.
S pozdravom
Mgr. Barbora Bičanovská